અમદાવાદના સાબરમતી રિવરફ્રન્ટ ઉપર ગુજરી બજાર નજીક રવિવારે મધરાત્રે સામૂહિક આપઘાતની ઘટના બની છે. ત્રણ વર્ષની દીકરીને નદીમાં ફેંકી આશા ઠાકોર (ઉ.વ. 28) અને તેની મિત્ર ભાવના ઠાકોર (ઉ.વ. 30)એ દુપટ્ટાથી કમર અને હાથ બાંધીને નદીમાં પડતું મુક્યું. ‘ટોક ઓફ ધ ટાઉન’ બનેલી ઘટનામાં રિવરફ્રન્ટ વેસ્ટ પોલીસે બે મહિલાના આપઘાત માટે AD અને બાળકીના મોત માટે બન્ને મહિલા સામે હત્યાનો ગુનો નોંધ્યો છે.